Met skeudenn ha brud Eshkol a voe gwallgaset a-raok ar brezel chwech devezh. E-pad ar maread gortoz ar brezel-mañ, gwask choantoù brezelour ar boblañs a vreinas galloud ha uhelder politikel ar chentañ ministr. Met nach a rae Eshkol kas Israel da vrezeliñ a-enep unaniezh ar broioù arab bodet dindan aotrouniezh Gamal Abdel Nasser. Ur gudenn teknikel e-pad ur brezegenn er skingomz a zistrujas da vat e skeudenn. Adalek ar mare-se, ne voe gwelet Eshkol nemet evel un den divarrek da gas a benn aferioù Israel. Rankout a reas lezel da gostez e sell politikel peoch-garour en ur reiñ karg maodiern ar wareziñ broadel da Voshe Dayan. E miz Even 1967 e vrasaas e chouarnamant o sevel anezhañ war ur patrom a unaniezh broadel hag e choulennas e vefe paouezet ar brezel. E Genver 1968 e kemeras perzh e krouadur ar strollad Maarakh.